সাত নম্বর ফর্ম জমা না নেওয়ার অভিযোগে বিজেপির বিক্ষোভ

দুর্গাপুর: সাত নম্বর ফর্ম জমা নিতে জেলা নির্বাচনী আধিকারিকরা তৃণমূলের (TMC) চাপে অস্বীকার করছেন, এই অভিযোগ তুলে দুর্গাপুরের (Durgapur) মহকুমা শাসকের দফতরের সামনে তুমুল বিক্ষোভ দেখাল বিজেপি। বিক্ষোভে নেতৃত্ব দেন বিজেপি (BJP) নেতা জিতেন্দ্র তেওয়ারি (Jitendra Tiwari)।

বিজেপির অভিযোগ, ভবিষ্যৎ রাজনৈতিক পরিস্থিতি আঁচ করতে পেরে তৃণমূল ক্ষমতার অপব্যবহার করে নির্বাচনী প্রক্রিয়ায় হস্তক্ষেপ করছে। জিতেন্দ্র তেওয়ারির দাবি, এসআইআর (Special Intensive Revision) প্রক্রিয়ায় স্বচ্ছতা বজায় না থাকলে ভোট করতে দেওয়া হবে না। পাশাপাশি সাত নম্বর ফর্ম জমা না নেওয়া হলে ধারাবাহিক আন্দোলনে নামার হুঁশিয়ারিও দেন বিজেপি নেতৃত্ব।

আরও পড়ুন: অযথা নোটিস দিয়ে হয়রানি! পথ অবরোধ করে বিক্ষোভে BLO-রা

যদিও বিজেপির এই আন্দোলনকে কটাক্ষ করেছে তৃণমূল কংগ্রেস। দলের মুখপাত্র উজ্জ্বল মুখোপাধ্যায় বলেন, এসআইআর প্রক্রিয়ার মাধ্যমে সাধারণ মানুষকে হয়রানি করছে নির্বাচন কমিশন। তাঁর দাবি, এই জটিল পরিস্থিতির জন্য তৃণমূল দায়ী নয়, বরং বিজেপিই নির্বাচন কমিশনের মাধ্যমে এই পরিস্থিতি তৈরি করিয়েছে ঘটনাকে ঘিরে এলাকায় রাজনৈতিক চাপানউতোর তীব্র হয়েছে।